Portal: Film

Se *Grinchen* for filmen fra 2000 med samme navn.

***Grinchen*** (engelsk: *The Grinch*, også kjent som *Dr. Seuss' The Grinch*) er en amerikansk animasjonsfilm fra 2018, produsert av Illumination Entertainment og Universal Pictures. Basert på den klassiske amerikanske fortellingen fra 1957 med noen betydelige forandringer, om et grønt monster (Grinchen) som forsøker å ødelegge julen for alle.

Handling
--------

I den lille byen Whoville bor de menneskelignende skapningene kalt Whos, som elsker å feire jul. Den eneste som ikke er begeistret er imidlertid den gretne og frekke Grinchen med grønn pels. Han bor i hulen sin sammen med hunden Max, og reiser bare inn i Whoville for å kjøpe dagligvarer og trakassere Whos. En dag legger den seks år gamle Cindy Lou Who merke til at moren hennes Donna er overarbeidet, når hun forsøker å ta hånd om Cindy og tvilling-brødrene hennes Buster og Bean. Cindy Lou bestemmer seg først for å sende et brev til julenissen for å hjelpe moren hennes, men etter et møte med Grinchen - som sarkastisk forteller henne at hvis bekymringene hennes er så presserende, må hun snakke med julenissen ansikt til ansikt. Derfor bestemmer Cindy seg for å reise til Nordpolen for å snakke med selveste julenissen. Når Donna forteller henne at en rundtur til Nordpolen vil ta en måned, bestemmer hun seg i stedet for å prøve å fange julenissen med hjelp av vennene sine.

Grinchen bestemmer seg snart for at han ønsker å stjele julen fra alle i Whoville, for å lindre hans egen nød. Han og Max skaffer seg et reinsdyr, som Grinchen kaller Fred, og han stjeler en slede fra naboen Bricklebaum. På selveste julaften, etter å ha laget en forkledning for å se ut som Julenissen og laget dusinvis av gadgets for å hjelpe ham med planene, reiser Grinchen og Max til Whoville for å stjele alle dekorasjonene og julegavene. Han møter snart Cindy Lou etter å ha falt i fellen hun hadde satt opp for å fange julenissen. Men han kommer seg videre, og fortsetter planen. Etter å ha stjålet hver eneste julegave og dekorasjon, reiser Grinchen og Max tilbake til Mount Crumpit. Når alle Whos våkner neste morgen blir de sjokkerte og skuffet over å oppdage at julegavene og dekorasjonene er forsvunnet. Cindy Lou mener at hun har skylden på grunn av fellen hun satte opp for julenissen. Men Donna forteller henne at julen egentlig ikke burde være sentrert rundt gaver og materielle ting, og at Cindy Lou er det beste som noen gang har skjedd henne.

Alle innbyggerne går sammen for å synge julesanger, noe som gjør Grinchen forvirret over å se at de feirer jul til tross for tyveriene hans. Når sleden med julegavene han stjal begynner å falle av Mount Crumpit, forsøker Grinchen å redde sleden. Etter å ha sikret sleden, glir Grinchen og Max ned til Whoville igjen for å returnere de stjålne gjenstandene. Den angrende Grinchen innrømmer også hva han gjorde, og ber om unnskyldning til Whos før han returnerer til hulen sin i fjellet. Cindy Lou synes synd på Grinchen, og inviterer senere ham og Max til å feire jul hjemme hos henne og familien hennes, som han går med på. Når han sitter til julemiddag, innser Grinchen omsider at det egentlig ikke var julen han hadde foraktet. Det han mislikte var å være alene, og hans bitterhet over å bli forsømt av andre. Med dette aksepterer Grinchen endelig de andre Whowille-innbyggerne sitt vennskap, og han begynner omsider å nyte julen.

Rolleliste
----------

| Figur | Norsk stemme | Engelsk/original stemme |
| --- | --- | --- |
| Forteller | Per Christian Ellefsen | Pharrell Williams |
| Grinchen | Kåre Conradi | Benedict Cumberbatch / 
Kresimir Mikic |
| Max | **[Ikke dubbet]** | Frank Welker |
| Cindy-Lou | Marie Molvær | Cameron Seely |
| Dina 
(engelsk: Donna Who) | Ingeborg Sundrehagen Raustøl | Rashida Jones |
| Grupert 
(engelsk: Groopert) | Oskar Fjeldstad-Bergheim | Tristan O'Hare |
| Brikkelberg
(engelsk: Mr Bricklebum) | Gustav Nilsen | Kenan Thompson |
| Ozzy | Tevje Fløtberg-Rudidalen | Sam Lavagnino |
| Axel (engelsk: Axl) | Ole Opsal Stavrum | Ramone Hamilton |
| Izzy | Ninni Spone | Scarlett Estevez |
| Ordfører Morkelsen 
(engelsk: Mayor McGerkle | Inger Teien | Angela Lansbury |
| Benjamin | Christoffer Staib | ? |
| Butikkansatt |  | Michael Beattie |
| Mrs. Toffee Apple |  | Georgia Toffolo |
| Sam |  | Bill Farmer |

Øvrige norske stemmer: August Wisløff Hovind, Charlotte Brænna, Fredrik Paasche, Ida Lind, Oskar Øiestad, Pernille Øiestad og Preben Olram.

Referanser
----------

1. ↑   (på en) *Internet Movie Database*, IMDb-ID tt2709692, Wikidata Q37312,
2. 1 2   nmhh.hu[Hentet fra Wikidata]
3. ↑   (på en) *Box Office Mojo*, Wikidata Q223142,
4. ↑   Internet Movie Database, verkets språk engelsk, www.imdb.com, besøkt 9. april 2017[Hentet fra Wikidata]

Eksterne lenker
---------------

* (en) *Grinchen* på Internet Movie Database Rediger på Wikidata

* (no) *Grinchen* hos Filmfront Rediger på Wikidata

* (da) *Grinchen* i Danmark Nationale Filminstitut Rediger på Wikidata

* (en) *Grinchen* på AllMovie Rediger på Wikidata

* (fr) *Grinchen* på Allociné Rediger på Wikidata

* (nl) *Grinchen* på MovieMeter Rediger på Wikidata

* (en) *Grinchen* på Turner Classic Movies Rediger på Wikidata

* (en) *Grinchen* på Rotten Tomatoes Rediger på Wikidata

* (en) *Grinchen* på Metacritic Rediger på Wikidata

* (en) *Grinchen* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** BBC Things
 |